pythainlp/thaigov-v2-corpus-22032023 huggingface dataset:
วันจันทร์ที่ 26 ตุลาคม 2563
พม. เปิดสถานรับเลี้ยงเด็ก “บ้านเพิ่มสุข” จังหวัดพิษณุโลก ช่วยแบ่งเบาภาระค่าใช้จ่ายครอบครัวในสถานการณ์โควิด-19
พม. เปิดสถานรับเลี้ยงเด็ก “บ้านเพิ่มสุข” จังหวัดพิษณุโลก ช่วยแบ่งเบาภาระค่าใช้จ่ายครอบครัวในสถานการณ์โควิด-19
วันที่ 24 ต.ค. 63เวลา 13.30 น. ที่บ้านเอื้ออาทรจังหวัดพิษณุโลก (พลายชุมพล) ตำบลพลายชุมพล อำเภอเมือง จังหวัดพิษณุโลก นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานในพิธีเปิดสถานรับเลี้ยงเด็ก “บ้านเพิ่มสุข” จังหวัดพิษณุโลก เพื่อช่วยเหลือพ่อ แม่ และผู้ปกครอง ที่ต้องเลี้ยงบุตรโดยลำพัง และประสบปัญหาการเลี้ยงดูบุตรในช่วงเวลาทำงาน ได้มีโอกาสในการประกอบอาชีพและหารายได้ให้กับครอบครัวอย่างเต็มที่ ในขณะที่บุตรหลานมีสถานรับเลี้ยงเด็กที่เหมาะสม ปลอดภัย ตามมาตรฐานสถานพัฒนาเด็กปฐมวัยแห่งชาติ พร้อมทั้งมอบแนวทางการดำเนินงานและเยี่ยมชมสถานรับเลี้ยงเด็กดังกล่าว โดยมีนายรณชัย จิตรวิเศษ ผู้ว่าราชการจังหวัดพิษณุโลก คณะผู้บริหารกระทรวง พม. ผู้แทนหน่วยงานที่เกี่ยวข้อง ครอบครัวผู้ปกครองเด็ก และชาวชุมชน เข้าร่วมงาน
นายจุติ กล่าวว่า ปัจจุบัน สภาพเศรษฐกิจและสังคมมีการเปลี่ยนแปลงอย่างรวดเร็ว และส่งผลกระทบต่อโครงสร้างของสถาบันครอบครัว จากครอบครัวขยายเป็นครอบครัวเดี่ยวที่มีเพียงพ่อ แม่ และลูก นอกจากนี้ ยังมีครอบครัวพ่อหรือแม่เลี้ยงเดี่ยวที่ต้องเลี้ยงบุตรโดยลำพัง ประกอบกับสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ทำให้ครอบครัวมีรายได้ไม่เพียงพอในการเลี้ยงดูบุตร โดยเฉพาะเด็กปฐมวัย ช่วงอายุระหว่าง 3 เดือน - 6 ปี ซึ่งเป็นช่วงวัยที่ต้องได้รับการพัฒนาทางด้านสติปัญญาการเรียนรู้ สุขภาพกายและสุขภาพจิตที่สมวัย เพื่อจะเป็นรากฐานในการพัฒนาเด็กให้เติบโตเป็นทรัพยากรบุคคลที่มีคุณภาพในอนาคตต่อไป ทั้งนี้ กระทรวงการพัฒนาสังคมและความมั่นคงของมนุษย์ โดยกรมกิจการเด็กและเยาวชน (ดย.) จึงได้จัดตั้งสถานรับเลี้ยงเด็ก "บ้านเพิ่มสุข" จังหวัดพิษณุโลก ในรูปแบบ Day care สำหรับดูแลเด็กอายุ 3 เดือน ถึง 2 ปี ในช่วงเวลากลางวัน ตั้งแต่เวลา 08.30 - 16.30 น. โดยให้บริการทุกวันและไม่เสียค่าใช้จ่ายแต่อย่างใด ภายในบริเวณโครงการบ้านเอื้ออาทรพลายชุมพล จังหวัดพิษณุโลก นับเป็นแห่งที่ 3 ของประเทศ ต่อจากจังหวัดเชียงใหม่และชลบุรี ขณะนี้ มีผู้ปกครองนำบุตรมาฝากเลี้ยงจำนวน 8 ราย แบ่งเป็นเด็กชาย 6 ราย เด็กหญิง 2 ราย ซึ่งมีผู้ดูแลเด็กปฐมวัยที่ผ่านการอบรม จำนวน 31 คน
นายจุติ กล่าวเพิ่มเติมว่า วันนี้เป็นจุดเริ่มต้นของการพัฒนาทุนมนุษย์ตามนโยบายของรัฐบาล คือการลงทุนเรื่องเด็ก เพราะเด็กเป็นทุนทรัพย์ที่เป็นทุนมนุษย์ที่มีค่ามากและให้ผลตอบแทนตลอดเวลา ถ้าเราลงทุนทั้งเวลา หัวใจ และกายภาพ เพื่อช่วยให้เด็กมีสภาพแวดล้อมที่ดี เราจะสามารถสร้างสังคมที่ดีได้ ดังนั้น ถ้าเราสร้างสิ่งแวดล้อมที่ดี เด็กจะเป็นเด็กที่เข้มแข็งและมีคุณธรรม มีความรู้ ความสามารถ ในการสร้างรายได้ให้กับประเทศ สำหรับสถานรับเลี้ยงเด็ก “บ้านเพิ่มสุข” ทางกระทรวง พม. ได้ทำงานร่วมกับภาครัฐและภาคประชาชนในท้องถิ่น ได้แก่ โครงการบ้านเอื้ออาทรพลายชุมพล การเคหะแห่งชาติ ทีม พม. One Home จังหวัดพิษณุโลก เทศบาลตำบลพลายชุมพล คณะสาธารณสุข มหาวิทยาลัยราชภัฏพิบูลสงคราม สำนักงานสาธารณสุขจังหวัดพิษณุโลก และสมาคมอาสาสมัครประชาสงเคราะห์จังหวัดพิษณุโลก เป็นต้น นอกจากนี้ ยังมีการฝึกอบรมเจ้าหน้าที่ให้มีความรู้ ความเข้าใจเรื่องจิตวิทยาเด็ก ในการดูแลเด็กอย่างถูกต้อง และสร้างสรรค์สิ่งแวดล้อมให้เป็นเด็กที่มีความสุข เพราะหัวใจที่สำคัญที่สุดคือสถาบันครอบครัวที่เข้มแข็ง เพื่อร่วมกันสร้างทุนมนุษย์ที่แข็งแกร่งต่อไป
วันจันทร์ที่ 26 ตุลาคม 2563
สธ.มอบอุปกรณ์การแพทย์พระราชทานในพระนามาภิไธยสมเด็จพระเทพรัตนราชสุดาฯ สยามบรมราชกุมารี ช่วยเหลือเด็กและคนพิการในพื้นที่จังหวัดระยอง
กระทรวงสาธารณสุข ร่วมกับภาคีเครือข่าย ทั้งภาครัฐและภาคเอกชน มอบอุปกรณ์รถเข็นและอุปกรณ์การแพทย์พระราชทาน ในพระนามาภิไธยสมเด็จพระเทพรัตนราชสุดาฯ สยามบรมราชกุมารี ช่วยเหลือคนพิการทางการเคลื่อนไหวในจังหวัดระยอง ประจำปี 2563
กระทรวงสาธารณสุขร่วมกับภาคีเครือข่ายทั้งภาครัฐและภาคเอกชนมอบอุปกรณ์รถเข็นและอุปกรณ์การแพทย์พระราชทานในพระนามาภิไธยสมเด็จพระเทพรัตนราชสุดาฯสยามบรมราชกุมารีช่วยเหลือคนพิการทางการเคลื่อนไหวในจังหวัดระยองประจำปี2563
วันนี้(26ตุลาคม2563)ที่วัดป่าประดู่พระอารามหลวงอ.เมืองจ.ระยองดร.สาธิตปิตุเตชะรัฐมนตรีช่วยว่าการกระทรวงสาธารณสุขพร้อมด้วยนายชาญนะเอี่ยมแสงผู้ว่าราชการจังหวัดระยองแพทย์หญิงพรรณพิมลวิปุลากรอธิบดีกรมสุขภาพจิตและคณะผู้บริหารมอบอุปกรณ์รถเข็นและอุปกรณ์การแพทย์พระราชทานในพระนามาภิไธยสมเด็จพระเทพรัตนราชสุดาฯสยามบรมราชกุมารีช่วยเหลือเด็กและคนพิการในพื้นที่จังหวัดระยองภายใต้โครงการ“การฟื้นฟูสมรรถภาพทางการแพทย์มอบอุปกรณ์เครื่องช่วยความพิการสำหรับคนพิการทางการเคลื่อนไหวในจังหวัดระยอง”ประจำปี2563ประกอบด้วยรถเข็นวีลแชร์จำนวน73คันเป็นรถเข็นสำหรับเด็กจำนวน16คันรถเข็นสำหรับผู้สูงอายุ27คันและเป็นคนพิการทั่วไปจำนวน30คันมูลค่า2,318,210บาท
ดร.สาธิตกล่าวว่ากระทรวงสาธารณสุขให้ความสำคัญกับการพัฒนางานสาธารณสุขตามแนวพระราชดำริและโครงการเทิดพระเกียรติพระบรมวงศานุวงศ์ทุกพระองค์ในการดูแลประชาชนในถิ่นทุรกันดารห่างไกลกลุ่มผู้พิการและด้อยโอกาสโดยสถาบันพัฒนาการเด็กราชนครินทร์จังหวัดเชียงใหม่กรมสุขภาพจิตได้ร่วมมือกับภาคีเครือข่ายทั้งภาครัฐและภาคเอกชนจัดทำโครงการจัดหาและสนับสนุนอุปกรณ์เครื่องช่วยความพิการให้แก่เด็กพิการและคนพิการตั้งแต่ปีพ.ศ.2543จนถึงปัจจุบันเป็นเวลา20ปีมีผู้ได้รับอุปกรณ์กว่า30,000คนในปี2549ได้มอบอุปกรณ์ภายใต้พระนามสมเด็จพระเจ้าพี่นางเธอเจ้าฟ้ากัลยาณิวัฒนากรมหลวงนราธิวาสราชนครินทร์และในปีพ.ศ.2553โครงการฯได้รับโปรดเกล้าฯจากสมเด็จพระเทพรัตนราชสุดาฯสยามบรมราชกุมารีให้มอบอุปกรณ์ในพระนามาภิไธยสมเด็จพระเทพราชสุดาฯสยามบรมราชกุมารีแก่ประชาชนที่ช่วยเหลือตนเองไม่ได้หรือสูญเสียโอกาสในการอยู่ในสังคมอาทิผู้ป่วยทางจิตผู้ป่วยทางสมองคนพิการด้านการเคลื่อนไหวคนพิการทางสายตาคนพิการทางการได้ยินเด็กที่มีพัฒนาการล่าช้าเด็กพิการทางสมองและออทิสติกได้รับการช่วยเหลือยืนหยัดได้ด้วยตัวเองมีความภูมิใจในตนเองมากขึ้น
“ขอขอบคุณผู้มีส่วนร่วมในโครงการนี้ทั้งองค์กรการกุศลจากต่างประเทศและภาคีเครือข่ายการมอบอุปกรณ์เครื่องช่วยความพิการเป็นประโยชน์ต่อการใช้ชีวิตประจำวันทำให้คุณภาพชีวิตผู้พิการดีขึ้น”ดร.สาธิตกล่าว
ด้านแพทย์หญิงพรรณพิมลวิปุลากรอธิบดีกรมสุขภาพจิตกล่าวว่าผลการดำเนินงานโครงการฯได้ขยายความร่วมมือและส่งมอบรถเข็นและอุปกรณ์ช่วยเหลือให้กับเด็กพิการคนพิการและครอบครัวมาแล้วจำนวนกว่า35,000รายพบว่าคนพิการมีความสุขมีความพอใจที่ได้รับรถเข็นคุณภาพชีวิตครอบครัวดีขึ้นและมีโอกาสในสังคมมากขึ้นเช่นการเรียนร่วมของเด็กพิการในโรงเรียนการได้ออกนอกบ้านการได้ออกไปทำงานเป็นต้นการได้เห็นรอยยิ้มของผู้รับเป็นคุณค่าทางจิตใจที่ประเมินค่าไม่ได้สิ่งเหล่านี้คือผลลัพธ์ของความสำเร็จและคุณค่าทางใจที่ประเมินได้จากการดำเนินโครงการนี้
******************************** 26ตุลาคม2563
********************************
วันจันทร์ที่ 26 ตุลาคม 2563
โครงการคนละครึ่ง 3 วันแรกมียอดใช้จ่ายรวมกว่า 500 ล้านบาท
โครงการคนละครึ่งเปิดให้ประชาชนลงทะเบียนเข้าร่วมโครงการกว่า 8.5 ล้านคน และมีร้านค้าร่วมโครงการกว่า 3.5 แสนร้านค้า โดยในช่วงเที่ยงของวันที่ 26 ต.ค.2563 มีผู้ใช้สิทธิแล้ว 1,245,528 คน ยอดใช้จ่ายรวมทั้งหมด 502.9 ล้านบาท
นายพรชัย ฐีระเวช ที่ปรึกษาด้านเศรษฐกิจการเงิน สำนักงานเศรษฐกิจการคลัง ในฐานะรองโฆษกกระทรวงการคลัง เปิดเผยว่า โครงการคนละครึ่งได้เปิดให้ประชาชนใช้จ่ายวันแรกตั้งแต่วันที่ 23 ตุลาคม 2563 เป็นต้นมา ขณะนี้มีประชาชนลงทะเบียนเข้าร่วมโครงการกว่า 8.5 ล้านคน และมีร้านค้าร่วมโครงการกว่า 3.5 แสนร้านค้า โดยในช่วงเที่ยงของวันที่ 26 ตุลาคม 2563 มีผู้ใช้สิทธิแล้ว 1,245,528 คน ยอดใช้จ่ายรวมทั้งหมด 502.9 ล้านบาท แบ่งเป็นเงินที่ประชาชนจ่าย 259.4 ล้านบาท และรัฐช่วยจ่ายอีก 243.5 ล้านบาท โดยมียอดใช้จ่ายเฉลี่ย 234 บาทต่อครั้ง
เมื่อพิจารณาในรายละเอียดของการใช้จ่ายพบว่า มีการใช้จ่ายมากที่สุดเรียงลำดับ ได้แก่ ร้านธงฟ้า ร้านอาหารและเครื่องดื่ม ร้านค้าทั่วไป และร้าน OTOP โดยใช้จ่ายครบทุกจังหวัด ซึ่งจังหวัดที่มีการใช้จ่ายมากที่สุด 3 อันดับแรก ได้แก่ กรุงเทพมหานคร นครศรีธรรมราช และสงขลา
รองโฆษกกระทรวงการคลังได้กล่าวย้ำว่า ประชาชนยังสามารถลงทะเบียนได้ที่เว็บไซต์ www.คนละครึ่ง.com ในช่วงเวลา 06.00 – 23.00 น. ต่อเนื่องทุกวัน จนกว่าจะครบ 10 ล้านคน โดยท่านที่ได้รับ SMS ยืนยันสิทธิ ติดตั้งแอปพลิเคชัน “เป๋าตัง” และยืนยันตัวตนเรียบร้อยแล้ว จะต้องใช้จ่ายภายใน 14 วัน นับตั้งแต่วันที่ตนได้รับ SMS แจ้งรับสิทธิ หรือนับตั้งแต่วันที่ 23 ตุลาคม 2563 สำหรับผู้ที่ได้รับ SMS ก่อนวันดังกล่าว มิเช่นนั้นจะถูกตัดสิทธิและไม่สามารถลงทะเบียนได้อีก
สำหรับผู้ประกอบการร้านค้าที่สนใจเข้าร่วมโครงการสามารถลงทะเบียนผ่านเว็บไซต์ www.คนละครึ่ง.com ในช่วงเวลา 06.00 – 23.00 น. หรือ ณ สาขาหรือจุดรับลงทะเบียนของธนาคารกรุงไทย จำกัด (มหาชน) ซึ่งขณะนี้กระทรวงมหาดไทยร่วมกับกระทรวงการคลังได้ดำเนินการประชาสัมพันธ์และอำนวยความสะดวกในการรับสมัครผู้ประกอบการร้านค้าที่สนใจเข้าร่วมโครงการ โดยให้กำนันและผู้ใหญ่บ้านเข้ามาช่วยในการยืนยันข้อมูลผู้ประกอบกิจการร้านค้า เพื่อให้มีร้านค้ารองรับการใช้จ่ายของประชาชนเพิ่มมากขึ้นในทุกพื้นที่ทั่วประเทศ
โครงการคนละครึ่ง
สำนักงานเศรษฐกิจการคลัง โทร. 02 273 9020 ต่อ 3697 3527 3548 3509
ธนาคารกรุงไทย จำกัด (มหาชน) โทร. 02-111-1144 (24 ชั่วโมง)
วันจันทร์ที่ 26 ตุลาคม 2563
นายกรัฐมนตรี ย้ำพ.ร.ก. ฉุกเฉินฯ มีมาตั้งแต่ปี 2548 ยืนยันรัฐบาลใช้อย่างระมัดระวัง พร้อมแจงยกบทสวดมนต์เพื่อเตือนตนเอง ไม่ให้ตั้งอยู่ในความประมาท
นายกรัฐมนตรี ย้ำพ.ร.ก. ฉุกเฉินฯ มีมาตั้งแต่ปี 2548 ยืนยันรัฐบาลใช้อย่างระมัดระวัง พร้อมแจงยกบทสวดมนต์เพื่อเตือนตนเอง ไม่ให้ตั้งอยู่ในความประมาท
วันนี้ (26 ต.ค.63) เวลา 17.22 น. ณ ห้องประชุมสภาผู้แทนราษฎร อาคารรัฐสภา ชั้น 2 ถนนสามเสน แขวงถนนนครไชยศรี เขตดุสิต กรุงเทพฯ พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม กล่าวในการประชุมร่วมกันของรัฐสภา ครั้งที่ 1 (สมัยวิสามัญ) ว่าขอทำความเข้าใจ กรณีที่ตนได้กล่าวถึงพญามัจจุราชนั้น เนื่องจากเป็นช่วงที่ได้ไปร่วมงานศพบ่อยครั้ง และได้ฟังบทพระสวด ทำความเข้าใจ เพื่อเตือนตัวเองไม่ให้ประมาท ไม่ได้มีเจตนาที่จะขู่ใคร
ในส่วนของ การอภิปรายเกี่ยวกับรัฐธรรมนูญนั้น มีบทบัญญัติ มีกฎหมายลูก การเกิดเหตุการณ์ในวันที่ 14 ต.ค. 2563 นั้น ไม่ต้องการระบุถึงเหตุการณ์ดังกล่าวแล้ว แต่สาเหตุที่ต้องออกกฎหมายพิเศษในวันที่ 15 ต.ค. 2563 นั้น เกิดจากการข่าวที่มีการระบุว่าอาจมีเหตุการณ์ลุกลาม จึงต้องออกกฎหมายพิเศษเพื่อป้องกัน ดูแล ยุติการลุกลามของเหตุการณ์ อย่างไรก็ดี พ.ร.ก. ฉุกเฉินเป็นกฎหมายที่มีมาตั้งแต่ พ.ศ. 2548 แล้ว และเมื่อรัฐบาลพิจารณาแล้วก็ได้มีการยกเลิกประกาศตาม พ.ร.ก. ฉุกเฉินไปแล้ว
วันจันทร์ที่ 26 ตุลาคม 2563
สมอ. ลั่น “ยางหล่อดอกซ้ำ” ต้องเป็นสินค้าควบคุม เพื่อความปลอดภัยของประชาชน และรถยนต์นั่ง เวลาชน คนในรถต้องปลอดภัย
“สุริยะ” จี้ สมอ. เร่งประกาศยางหล่อดอกซ้ำ เป็นสินค้าควบคุม เพื่อความปลอดภัยของประชาชน หลังบอร์ด สมอ. เห็นชอบ พร้อมรถยนต์ขนาดเล็กต้องได้มาตรฐานความปลอดภัยจากการชนของรถยนต์ ทั้งด้านหน้า และด้านข้าง รวมมาตรฐานอื่นๆ อีก 64 มาตรฐานวานนี้ (20 ตุลาคม 2563
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า ได้กำชับให้ สมอ. เร่งดำเนินการประกาศให้ยางหล่อดอกซ้ำต้องเป็นสินค้าควบคุม พร้อมกับรถยนต์ขนาดเล็กต้องได้มาตรฐานความปลอดภัยจากการชนของรถยนต์ทั้งด้านหน้า และด้านข้าง หลังจากที่บอร์ด สมอ. เห็นชอบมาตรฐานดังกล่าว สืบเนื่องจากมีการนำยางรถยนต์เก่าไปหล่อดอกยางซ้ำโดยไม่ได้มาตรฐาน ทำให้เกิดอุบัติเหตุอยู่บ่อยครั้ง โดยเฉพาะยางรถบรรทุกขนาดใหญ่ รถขนสินค้า และรถพ่วง จึงกำหนดให้ยางหล่อดอกซ้ำต้องเป็นสินค้าควบคุม โดยการดำเนินการดังกล่าวเป็นไปตามนโยบายของกระทรวงอุตสาหกรรม เพื่อคุ้มครองประชาชนให้ปลอดภัยจากการใช้สินค้า ซึ่งจะเป็นผลให้ผู้ทำ และผู้นำเข้าสินค้าดังกล่าว จะต้องขออนุญาตจาก สมอ. เพื่อดำเนินการตรวจสอบคุณภาพและความปลอดภัยของสินค้าก่อน หากไม่เป็นไปตามมาตรฐานจะไม่สามารถนำมาจำหน่ายในท้องตลาดได้ สำหรับผู้ประกอบการอุตสาหกรรมหล่อดอกยางภายในประเทศ จะต้องขออนุญาตในการทำจาก สมอ. ก่อน และจะต้องทำสินค้าให้ได้มาตรฐานตามที่กำหนดไว้ มิฉะนั้น จะมีโทษจำคุกไม่เกิน 2 ปี หรือปรับไม่เกิน 2 ล้านบาท หรือทั้งจำทั้งปรับ
ดร.จุลพงษ์ ทวีศรี ประธานคณะกรรมการมาตรฐานผลิตภัณฑ์อุตสาหกรรม (กมอ.) กล่าวเพิ่มเติมว่า มาตรฐานยางหล่อดอกซ้ำฉบับนี้ ครอบคลุมยางรถยนต์ที่ใช้กับรถยนต์สำหรับขนส่งผู้โดยสารเกิน 9 ที่นั่ง รวมคนขับ รถขนสินค้า และรถพ่วง โดยยางที่จะนำมาหล่อดอกซ้ำได้ จะต้องเป็นยางที่เคยได้มาตรฐานตาม มอก. 2719-2560 และมีอายุการใช้งานมาแล้วไม่เกิน 7 ปี ดูจากปีผลิตข้างแก้มยาง และเมื่อหล่อดอกยางซ้ำมาแล้ว จะไม่สามารถนำมาหล่อซ้ำได้อีก
นายวันชัย พนมชัย เลขาธิการ สมอ. กล่าวเพิ่มเติมว่า “นอกจากบอร์ด สมอ. จะเห็นชอบมาตรฐานยางหล่อดอกซ้ำ และมาตรฐานรถยนต์ต้องมีความปลอดภัยจากการชนทั้งด้านหน้าและด้านข้าง เป็นสินค้าควบคุมรวม 3 มาตรฐานแล้ว ยังได้เห็นชอบมาตรฐานอุปกรณ์ทางการแพทย์เพื่อรับมือกับเชื้อไวรัสโควิด-19 เพิ่มเติมอย่างต่อเนื่อง เช่น ชุดคลุมปฏิบัติการสำหรับแพทย์ เครื่องมือวัดอุณหภูมิร่างกาย และกล้องวัดอุณหภูมิร่างกาย รวมทั้งมาตรฐานอื่นๆ อีกรวม 64 มาตรฐาน” เลขาธิการ สมอ. กล่าว
วันจันทร์ที่ 26 ตุลาคม 2563
กระทรวงอุตสาหกรรมผลักดันอุตสาหกรรมรีไซเคิลเศษโลหะสู่เศรษฐกิจหมุนเวียน เชื่อมั่นเกิดการลงทุนเพิ่มกว่า 500 ล้านบาท
​กระทรวงอุตสาหกรรม ผลักดันอุตสาหกรรมรีไซเคิลเศษโลหะสู่เศรษฐกิจหมุนเวียน สร้างมูลค่าเพิ่มทางเศรษฐกิจ เชื่อมั่นเกิดการลงทุนเพิ่มกว่า 500 ล้านบาท พร้อมจัดงาน Green Scrap Metal Thailand 2020 วันที่ 30 ตุลาคมนี้
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า กระทรวงอุตสาหกรรมได้ให้ความสำคัญกับนโยบายของรัฐบาลในการพัฒนาเศรษฐกิจภายใต้แนวคิดเศรษฐกิจชีวภาพ เศรษฐกิจหมุนเวียน และเศรษฐกิจสีเขียว (Bio-Circular-Green (BCG) Economy) และสนับสนุนในเกิดการลงทุนจากภาคธุรกิจเอกชนไปพร้อมกัน โดยด้านการพัฒนาเศรษฐกิจหมุนเวียนได้มอบหมายให้กรมอุตสาหกรรมพื้นฐานและการ เหมืองแร่เตรียมจัดงานประชาสัมพันธ์โครงการจัดการเศษโลหะอย่างยั่งยืน หรือ Green Scrap Metal Thailand 2020 ซึ่งโครงการดังกล่าวจะเป็นการส่งเสริมอุตสาหกรรมรีไซเคิลเศษโลหะลดการปลดปล่อยสารมลพิษที่ตกค้างยาวนาน ลดการสร้างของเสียในภาคอุตสาหกรรม ด้วยการนำกลับมาผลิตในรูปแบบใหม่ที่สร้างมูลค่าเพิ่มทางเศรษฐกิจ โดยได้รับความร่วมมือจากหน่วยงานที่เกี่ยวข้อง อาทิ องค์การพัฒนาอุตสาหกรรมแห่งสหประชาชาติ (ยูนิโด) กรมควบคุมมลพิษ กรมส่งเสริมคุณภาพสิ่งแวดล้อม สถาบันเหล็กและเหล็กกล้าแห่งประเทศไทย รวมถึงผู้ประกอบการในอุตสาหกรรมรีไซเคิลเศษโลหะ
การดำเนินโครงการดังกล่าวคาดว่าจะส่งเสริมผู้ประกอบการกลุ่มเป้าหมายคือ ผู้ประกอบการในอุตสาหกรรมรีไซเคิลตลอดทั้งห่วงโซ่อุปทานให้เข้าร่วมโครงการ 1,889 ราย และสนับสนุนผู้ประกอบการให้เป็นโรงงานนำร่อง 5-10 ราย ซึ่งคาดว่าจะสร้างให้เกิดมูลค่าการลงทุนของบริษัทที่เข้าร่วมโครงการในการปรับปรุงเครื่องจักรและปรับปรุงกระบวนการผลิตมากกว่า 560 ล้านบาท โดยผู้เข้าร่วมโครงการจะได้รับเงินสนับสนุนส่วนหนึ่งจากกองทุนสิ่งแวดล้อมโลก (Global Environment Facility) เพื่อลดการปล่อยสารมลพิษที่ตกค้างยาวนานประเภทที่ปลดปล่อยไม่จงใจในกลุ่มที่เรียกว่า ยูป๊อป (U-POPs) เช่น ไดออกซิน และฟิวแรน เป็นต้น ได้ไม่น้อยกว่า 20% ซึ่งสารดังกล่าวมีพิษสูง สลายตัวยาก เกิดการตกค้างในสิ่งแวดล้อม และขณะเดียวกันคาดว่าจะสร้างความตระหนักแก่บุคลากรที่เข้าร่วมโครงการเพิ่มขึ้น 50%
สำหรับการดำเนินงานโครงการดังกล่าวได้รับการสนับสนุนจากกองทุนสิ่งแวดล้อมโลก ระยะเวลาการดำเนินงาน 5 ปี ตั้งแต่ปี 2561-2566 โดยได้รับเงินสนับสนุนจากกองทุนสิ่งแวดล้อมโลก 4.5 ล้านเหรียญสหรัฐฯ และเงินจากหน่วยงานร่วมดำเนินโครงการอีกรวมเป็นเงิน 33.71 ล้านเหรียญสหรัฐฯ โดยกิจกรรมหลักของโครงการจะมีการทบทวนกฎหมายและระเบียบต่าง ๆ ที่เกี่ยวข้อง การประชาสัมพันธ์ความรู้เกี่ยวกับยูป๊อป รวมทั้งส่งเสริมการใช้แนวทางด้านเทคนิคที่ดีที่สุด (Best Available Technique) และแนวปฏิบัติด้านสิ่งแวดล้อมที่ดีที่สุด (Best Environmental Practice) เพื่อลดผลกระทบสิ่งแวดล้อม ตลอดจนการติดตามประเมินผลโรงงานนำร่องที่มีการปรับปรุงกระบวนการผลิตให้เป็นมิตรกับสิ่งแวดล้อมต่อไป
“การจัดการเศษโลหะอย่างมีประสิทธิภาพและปลอดภัยจะก่อให้เกิดมูลค่าทางเศรษฐกิจต่อเนื่องมหาศาล เพราะนำกลับมารีไซเคิลได้ ลดของเสียในระบบอุตสาหกรรม การใช้พลังงานในกระบวนการผลิตก็ลดลง ซึ่งงาน Green Scrap Metal Thailand 2020 จะจัดขึ้นในวันศุกร์ที่ 30 ตุลาคมนี้ เพื่อให้ความรู้ด้านเศรษฐกิจหมุนเวียน ตลอดจนเพื่อสร้างประสิทธิภาพในภาคอุตสาหกรรมต่อไป” นายสุริยะ กล่าว
วันจันทร์ที่ 26 ตุลาคม 2563
นายกรัฐมนตรียืนยันรัฐบาลไม่นิ่งนอนใจ พยายามแก้ไขปัญหาให้ได้มากที่สุดเร็วที่สุด
นายกรัฐมนตรียืนยันรัฐบาลไม่นิ่งนอนใจ พยายามแก้ไขปัญหาให้ได้มากที่สุดเร็วที่สุด
วันนี้ (26 ต.ค.63) เวลา 15.45 น. ณ ห้องประชุมสภาผู้แทนราษฎร อาคารรัฐสภา ชั้น 2 ถนนสามเสน แขวงถนนนครไชยศรี เขตดุสิต กรุงเทพฯ พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม กล่าวระหว่างการประชุมร่วมกันของรัฐสภา ครั้งที่ 1 (สมัยวิสามัญ) ว่า หลังจากรับฟังความคิดเห็นและข้อเสนอจากสมาชิกรัฐสภาทั้งกรณีให้นายกรัฐมนตรีลาออก ยุบสภาหรือแก้ไขรัฐธรรมนูญนั้น รัฐบาลไม่นิ่งนอนใจในทุกเรื่องพร้อมพยายามหาทางแก้ไขปัญหาให้ได้มากที่สุดเร็วที่สุด ทั้งนี้ ได้มีการปรึกษาคณะทำงานด้านกฎหมาย กรณีหากนายกรัฐมนตรีลาออกจากตำแหน่ง จะส่งผลให้คณะรัฐมนตรีพ้นจากตำแหน่งทั้งคณะ ตามรัฐธรรมนูญ มาตรา 167 (1) ความว่า นายกรัฐมนตรีและคณะรัฐมนตรีต้องอยู่ปฏิบัติหน้าที่ต่อไปจนกว่าคณะรัฐมนตรีชุดใหม่จะเข้ารับหน้าที่ และจะต้องเลือกนายกรัฐมนตรีใหม่จากที่ประชุมร่วมกันของรัฐสภา โดยต้องมีมติเสี่ยงกึ่งหนึ่ง ซึ่งต้องรวมทั้งส.ส.และ ส.ว. ด้วย ซึ่งยังไม่มีพรรคการเมืองใดมีเสียงเกินกึ่งหนึ่ง จึงจำเป็นต้องมี ส.ว. ร่วมเลือกนายกรัฐมนตรีด้วย กรณีการยุบสภาจะส่งผลให้ ครม. พ้นตำแหน่ง ส.ส. พ้นจากตำแหน่งและสิ้นสุดลง ด้วยเช่นกัน
......................
กลุ่มประชาสัมพันธ์และเผยแพร่ สำนักโฆษก
วันจันทร์ที่ 26 ตุลาคม 2563
รมว.วธ.การต้อนรับ ภริยานายกรัฐมนตรี พร้อมทั้งรายงานการจัดกิจกรรมส่งเสริมการเรียนรู้ สำหรับเยาวชนเพื่อส่งเสริมการเรียนรู้เรื่องราวประวัติศาสตร์ให้เหมาะสมกับช่วงวัย
รมว.วธ.การต้อนรับ ภริยานายกรัฐมนตรี พร้อมทั้งรายงานการจัดกิจกรรมส่งเสริมการเรียนรู้ สำหรับเยาวชนเพื่อส่งเสริมการเรียนรู้เรื่องราวประวัติศาสตร์ให้เหมาะสมกับช่วงวัย
วันที่ ๒๖ ตุลาคม ๒๕๖๓ เวลา ๐๙.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม และภริยา พร้อมด้วย นางยุพา ทวีวัฒนะกิจบวร ปลัดกระทรวงวัฒนธรรม นายประทีป เพ็งตะโก อธิบดีกรมศิลปากร ผู้บริหาร ข้าราชการ และเจ้าหน้าที่กระทรวงวัฒธรรม ให้การต้อนรับ รศ.นราพร จันทร์โอชา ภริยานายกรัฐมนตรี พร้อมทั้งรายงานการจัดกิจกรรมส่งเสริมการเรียนรู้ สำหรับเยาวชนเพื่อส่งเสริมการเรียนรู้เรื่องราวประวัติศาสตร์ให้เหมาะสมกับช่วงวัย ณ พิพิธภัณฑสถานแห่งชาติ พระนคร กรุงเทพฯ ทั้งนี้ รศ.นราพร จันทร์โอชา ภริยานายกรัฐมนตรี ได้เยี่ยมชมภายในห้องจัดแสดงอาคารหมู่พระวิมานและให้แนวทางการพัฒนากิจกรรมส่งเสริมการเรียนรู้สำหรับเยาชนในพิพิธภัณฑสถานแห่งชาติด้วย
วันจันทร์ที่ 26 ตุลาคม 2563
กระทรวงเกษตรฯ เตรียม(ร่าง)แผนการเพาะปลูกพืชฤดูแล้ง ปี 2563/64 พร้อมผลักดัน 7โครงการเสริมสร้างรายได้ให้แก่เกษตรกรในช่วงฤดูแล้ง
กระทรวงเกษตรฯ เตรียม(ร่าง)แผนการเพาะปลูกพืชฤดูแล้ง ปี 2563/64 พร้อมผลักดัน 7โครงการเสริมสร้างรายได้ให้แก่เกษตรกรในช่วงฤดูแล้ง
นายสำราญ สาราบรรณ์ รองปลัดกระทรวงเกษตรและสหกรณ์ เปิดเผยภายหลังการประชุมศูนย์ติดตามและแก้ไขปัญหาภัยพิบัติด้านการเกษตร กระทรวงเกษตรและสหกรณ์ ว่า คณะทำงานวางแผนการเพาะปลูกพืชฤดูแล้ง ได้พิจารณาวิเคราะห์สถานการณ์ที่เกี่ยวข้องกับการเพาะปลูกพืชฤดูแล้ง ศักยภาพน้ำ ความเหมาะสมของพื้นที่ พันธุ์ข้าว แนวโน้มการตลาด และโครงการต่างๆของรัฐบาล ที่จะดำเนินการในช่วงฤดูแล้ง ซึ่งได้มี (ร่าง) แผนการเพาะปลูกพืชฤดูแล้งปี 2563/64 โดยในเบื้องต้น ได้มอบหมายกรมชลประทาน กรมส่งเสริมการเกษตร และกรมพัฒนาที่ดิน หารือร่วมกันถึงพื้นที่ทำการเพาะปลูกต่อไป
นอกจากนี้ รัฐมนตรีช่วยว่าการกระทรวงเกษตรและสหกรณ์ (นายประภัตร โพธสุธน) ได้มีการหารือร่วมกับส่วนราชการ พิจารณาโครงการเสริมสร้างรายได้ให้แก่เกษตรกรในช่วงฤดูแล้ง ปี 2563/64 เพื่อขอจัดสรรงบกลางในการสำรองจ่ายฉุกเฉินหรือจำเป็น จำนวน 7 โครงการ ได้แก่ 1) โครงการส่งเสริมการปลูกพืชใช้น้ำน้อย (ข้าวโพดเลี้ยงสัตว์ ถั่วเขียว) 2) โครงการพัฒนาเสริมทางเลือกอาชีพประมงในบ่อดิน (ปลาดุก, ปลาตะเพียนขาว) 3) โครงการเพิ่มผลผลิตกุ้งก้ามกราม 4) โครงการส่งเสริมการเลี้ยงสัตว์ปีก (ไก่พื้นเมือง, เป็ดไข่, เป็ดเทศ) 5) โครงการส่งเสริมปลูกพืชอาหารสัตว์
6) โครงการสร้างรายได้และพัฒนาอาชีพการเกษตรให้แก่สมาชิกสถาบันเกษตรกร และ 7) โครงการส่งเสริมการแปรรูปสินค้าเกษตรเพื่อสร้างรายได้ให้แก่เกษตรกร ทั้งนี้จะนำเสนอคณะรัฐมนตรีเพื่อพิจารณาต่อไป
สำหรับสถานการณ์อุทกภัยที่เกิดขึ้นในปัจจุบัน กระทรวงเกษตรฯ โดยกรมชลประทาน ได้มีการติดตั้งเครื่องสูบน้ำ เครื่องผลักดันน้ำ จัดเตรียมรถแบคโฮล รถบรรทุก กระสอบทราย และเครื่องฉีดน้ำปูน (Grout) นอกจากนี้ กรมปศุสัตว์ได้จัดเตรียมเสบียงอาหารสัตว์ ถุงยังชีพสำหรับสัตว์ คอกสัตว์สำหรับตั้งจุดอพยพสัตว์ และทีมสัตวแพทย์เคลื่อนที่ ได้ดำเนินการอพยพสัตว์แล้ว 4,062 ตัว และแจกจ่ายเสบียงอาหารสัตว์พระราชทาน 39.2 ตัน รวมถึงได้สนับสนุนเรือตรวจประมงน้ำจืดพร้อมเจ้าหน้าที่ เพื่อช่วยเหลือผู้ประสบอุทกภัยในพื้นที่จังหวัดนครราชสีมาอย่างไรก็ตาม หน่วยงานในสังกัดกระทรวงเกษตรและสหกรณ์ ลงพื้นที่เพื่อเยี่ยมเยียนและประเมินความเสียหายหลังน้ำลดต่อไป
วันจันทร์ที่ 26 ตุลาคม 2563
รมว.วธ.เป็นประธานกิจกรรมแสดงความจงรักภักดี ต่อสถาบันชาติ ศาสนา และพระมหากษัตริย์ โดยร่วมร้องเพลงชาติไทย เพลงสรรเสริญพระบารมี เพลงสดุดีจอมราชา เพลงอยู่อย่างจงรัก ตายอย่างภักดี
รมว.วธ.เป็นประธานกิจกรรมแสดงความจงรักภักดี ต่อสถาบันชาติ ศาสนา และพระมหากษัตริย์ โดยร่วมร้องเพลงชาติไทย เพลงสรรเสริญพระบารมี เพลงสดุดีจอมราชา เพลงอยู่อย่างจงรัก ตายอย่างภักดี และกล่าวคำปฏิญาณตน
วันที่ ๒๖ ตุลาคม ๒๕๖๓ เวลา ๐๘.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานกิจกรรมแสดงความจงรักภักดี ต่อสถาบันชาติ ศาสนา และพระมหากษัตริย์ โดยร่วมร้องเพลงชาติไทย เพลงสรรเสริญพระบารมี เพลงสดุดีจอมราชา เพลงอยู่อย่างจงรัก ตายอย่างภักดี และกล่าวคำปฏิญาณตน โดยมี นายปรเมศวร์ งามพิเชษฐ์ ผู้ช่วยรัฐมนตรีประจำกระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม คณะผู้บริหาร ข้าราชการ พนักงาน เจ้าหน้าที่ ผู้แทนองค์การมหาชน และเครือข่ายวัฒนธรรม เข้าร่วมกิจกรรม ณ อาคารวัฒนธรรมวิศิษฏ์ กระทรวงวัฒนธรรม ถนนเทียมร่วมมิตร กรุงเทพฯ
วันจันทร์ที่ 26 ตุลาคม 2563
แผนปฏิบัติการด้านพลังงานของประเทศไทย
วันอาทิตย์ที่ 25 ตุลาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบแผนปฏิบัติการด้านพลังงานของประเทศไทยในระยะยาว เพื่อขับเคลื่อนการดำเนินงานด้านพลังงานของประเทศให้มีประสิทธิภาพสูงสุด เช่น การเพิ่มสัดส่วนการใช้พลังงานทดแทนและพลังงานทางเลือก, แผนพัฒนากำลังผลิตไฟฟ้าของประเทศไทยปี 2561–2580, แผนการส่งเสริมการใช้ก๊าชธรรมชาติในภาคเศรษฐกิจต่าง ๆ เพื่อลดปัญหามลพิษทางอากาศ การสำรวจ และแผนการจัดหาก๊าชธรรมชาติให้มีความสมดุลและเพียงพอ รวมทั้งแผนรองรับวิกฤตการณ์ด้านน้ำมันเชื้อเพลิง และแผนยุทธศาสตร์กองทุนน้ำมันเชื้อเพลิง โดยคาดว่า การเดินหน้าตามแผนงานฯ ดังกล่าว จะสร้างความมั่นคงด้านพลังงานของประเทศ รองรับเศรษฐกิจและเทคโนโลยีของโลกในอนาคต ที่เปลี่ยนแปลงอย่างรวดเร็วได้อีกด้วย
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันจันทร์ที่ 26 ตุลาคม 2563
รองนายกรัฐมนตรีแจงเหตุรัฐบาลมีความจำเป็นประกาศพ.ร.ก.ฉุกเฉินฯ พร้อมยืนยันรัฐบาลได้ทำตามข้อเรียกร้องของผู้ชุมนุมด้วยแล้ว
รองนายกรัฐมนตรีแจงเหตุรัฐบาลมีความจำเป็นประกาศพ.ร.ก.ฉุกเฉินฯ พร้อมยืนยันรัฐบาลได้ทำตามข้อเรียกร้องของผู้ชุมนุมด้วยแล้ว
วันนี้ (26 ต.ค.63) เวลา 16.00 น. ณ ห้องประชุมสภาผู้แทนราษฎร อาคารรัฐสภา ชั้น 2 ถนนสามเสน แขวงถนนนครไชยศรี เขตดุสิต กรุงเทพฯ นายวิษณุ เครืองาม รองนายกรัฐมนตรี กล่าวในการประชุมร่วมกันของรัฐสภา ครั้งที่ 1 (สมัยวิสามัญ) ว่า รัฐบาลมีความจำเป็นในการประกาศใช้ พ.ร.ก.ฉุกเฉินร้ายแรง สืบเนื่องจากผู้ชุมนุมมีขัดขวางขบวนเสด็จพระราชดำเนินของสมเด็จพระนางเจ้าสุทิดา พัชรสุธาพิมลลักษณ พระบรมราชินี และสมเด็จพระเจ้าลูกยาเธอ เจ้าฟ้าทีปังกรรัศมีโชติ มหาวชิโรตมางกูร สิริวิบูลยราชกุมาร ประกอบกับสถานการณ์โรคโควิด-19 ที่แพร่ระบาด และสถานการณ์น้ำท่วมซึ่งอาจจะทำให้เกิดโรคไข้หวัดที่อาจจะพัฒนาบานปลายเกิดเป็นปัญหาต่อเนื่องได้
อย่างไรก็ดี รัฐบาลได้ทำตามข้อเรียกร้องของผู้ชุมนุมแล้ว ได้แก่
1) กรณีเรียกร้องขอให้มีการเปิดสภาสมัยวิสามัญ
2) กรณีเรียกร้องให้มีการยกเลิกการประกาศสถานการณ์ฉุกเฉินที่มีความร้ายแรง ซึ่งรัฐบาลได้ประกาศยกเลิกแล้วตั้งแต่เวลา 12.00 น. ของวันที่ 22 ต.ค. 2563 และ
3) กรณีขอให้เร่งดำเนินการแก้ไขรัฐธรรมนูญฉบับประชาชน ซึ่งอยู่ในการพิจารณาของสภาแล้ว อีกทั้งประธานวิปฝ่ายรัฐบาลได้ชี้แจงแล้วว่า จะเปิดสภาสมัยสามัญตั้งแต่วันที่ 1 พ.ย. 2563 อีกไม่กี่วันนี้
รองนายกรัฐมนตรี กล่าวถึงกรณีที่รัฐบาลได้ทำ Timeline ว่าหากจะเร่งให้แก้ไขรัฐธรรมนูญอย่างเร็วที่สุดนั้น จะกระทำได้อย่างไร ซึ่งหากนำเอาร่างรัฐธรรมนูญของพรรคฝ่ายค้าน 1 ฉบับ ของพรรคร่วมรัฐบาล 1 ฉบับ รวมเป็น 2 ฉบับ และที่พรรคฝ่ายค้านได้เสนอแก้ไขเป็นรายมาตราอีก 4 ฉบับ รวมเป็น 6 ฉบับ มาพิจารณา ก็สามารถพิจารณาได้เลยทันทีที่มีการเปิดสมัยสามัญในต้นเดือน พ.ย. 2563
ในโอกาสนี้ รองนายกรัฐมนตรีกล่าวเสริมถึงประเด็นการยุบสภาว่า รัฐบาลได้พิจารณาในประเด็นดังกล่าวเช่นกัน แต่ยังไม่ทราบว่าสภามีความผิดอะไรถึงจะต้องยุบสภา เนื่องจากการยุบสภาจะต้องเกิดความขัดแย้งอย่างใดอย่างหนึ่งขึ้น ซึ่งขณะนี้ยังไม่ได้เกิดเรื่องดังกล่าว
ส่วนกรณีที่ต้องการให้นายกรัฐมนตรีลาออก รองนายกรัฐมนตรี ชี้แจงว่า จะต้องคิดต่อไปว่าการพิจารณาเพื่อแต่งตั้งนายกรัฐมนตรีคนใหม่จะมาจากขั้นตอนใดอย่างไร ซึ่งต้องเป็นไปตามรัฐธรรมนูญมาตรา 272 ที่ระบุว่า นายกรัฐมนตรีนั้น จะต้องเป็นผู้ที่มาจากรายชื่อที่ได้เสนอไว้ตั้งแต่สมัยที่มีการเลือกตั้งเมื่อปีที่แล้ว ซึ่งหากสมาชิกวุฒิสภางดออกเสียงทั้งหมดดังที่มีผู้เรียกร้อง จะทำให้จำนวนการลงคะแนนเสียงเลือกนายกรัฐมนตรีคนใหม่ไม่ถึง 366 เสียง ซึ่งจะถือว่าคะแนนเสียงไม่ถึงกึ่งหนึ่งของทั้งสองสภา ซึ่งจะทำให้เกิดทางตัน
วันจันทร์ที่ 26 ตุลาคม 2563
ปลัดวธ.นำข้าราชการกระทรวงวัฒนธรรม วางพวงมาลาถวายราชสักการะพระบาทสมเด็จพระจุลจอมเกล้าเจ้าอยู่หัว เนื่องในวันคล้ายวันสวรรคต ๒๓ ตุลาคม ๒๕๖๓
ปลัดวธ.นำข้าราชการกระทรวงวัฒนธรรม วางพวงมาลาถวายราชสักการะพระบาทสมเด็จพระจุลจอมเกล้าเจ้าอยู่หัว เนื่องในวันคล้ายวันสวรรคต ๒๓ ตุลาคม ๒๕๖๓
วันที่ ๒๓ ตุลาคม ๒๕๖๓ เวลา ๐๙.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม นำข้าราชการกระทรวงวัฒนธรรม วางพวงมาลาถวายราชสักการะพระบาทสมเด็จพระจุลจอมเกล้าเจ้าอยู่หัว เนื่องในวันคล้ายวันสวรรคต ๒๓ ตุลาคม ๒๕๖๓ ณ ลานพระบรมรูปทรงม้า กรุงเทพฯ
วันจันทร์ที่ 26 ตุลาคม 2563
ไทยร่วมประชุมคณะทำงานความร่วมมือด้านการเกษตรล้านช้าง – แม่โขง
ไทยร่วมประชุมคณะทำงานความร่วมมือด้านการเกษตรล้านช้าง – แม่โขง หารือและรายงานความก้าวหน้าในรอบปีที่ผ่านมา พร้อมหารือแผนงานในระยะต่อไป
นายระพีภัทร์ จันทรศรีวงศ์ รองปลัดกระทรวงเกษตรและสหกรณ์ เป็นประธานคณะทำงานฝ่ายไทยในการประชุมคณะทำงานความร่วมมือด้านการเกษตรล้านช้าง – แม่โขง ครั้งที่ 3 (The 3rd Meeting of Lancang – Mekong Cooperation (LMC) Joint Working Group on Agriculture) โดยการประชุมทางไกลผ่าน Video Conference ณ ห้องประชุมกระทรวงเกษตรและสหกรณ์
ทั้งนี้ ได้มีการหารือและรายงานความก้าวหน้าของความร่วมมือด้านการเกษตรภายใต้ LMC ในรอบปีที่ผ่านมา รวมถึงความก้าวหน้าในการดำเนินโครงการที่ได้รับการสนับสนุนงบประมาณจากกองทุนพิเศษแม่โขง-ล้านช้าง โดยประเทศสมาชิก LMC ประกอบด้วย ประเทศกัมพูชา จีน ลาว เมียนมา ไทย และเวียดนาม ร่วมรายงาน พร้อมทั้งหารือเกี่ยวกับแผนงานในระยะต่อไป ซึ่งจะเป็นประโยชน์อย่างยิ่งต่อทั้งประเทศสมาชิกลุ่มแม่น้ำโขงและสาธารณรัฐประชาชนจีนในการพัฒนานโยบายด้านการเกษตรและแลกเปลี่ยนข้อมูลด้านสินค้าเกษตรและเทคโนโลยีการเกษตร เพื่ออำนวยความสะดวกด้านการค้าการลงทุนในอนาคต
วันจันทร์ที่ 26 ตุลาคม 2563
ประกาศ ๆ ไทยเข้าสู่ฤดูหนาวอย่างเป็นทางการแล้ว
--
#ไทยคู่ฟ้าช่วงเวลาที่หลายคนรอคอย....กรมอุตุนิยมวิทยาได้ประกาศการเริ่มต้นเข้าสู่ฤดูหนาวของประเทศไทยอย่างเป็นทางการแล้ว ตั้งแต่วันที่ 22 ต.ค. 63 เป็นต้นไป เนื่องจากมวลอากาศเย็นจากประเทศจีนได้แผ่ปกคลุมภาคเหนือและภาคอีสาน ทำให้ประเทศไทยตอนบนรวมถึงภาคกลางมีอุณหภูมิลดลง 1 - 2 องศาเซลเซียส
วันจันทร์ที่ 26 ตุลาคม 2563
เช็กสิทธิ์-จองคิว-ตรวจโรค สิทธิบัตรทอง ผ่านแอปเป๋าตัง
วันพุทธที่ 21 ตุลาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ผู้มีสิทธิบัตรทองหรือสิทธิหลักประกันสุขภาพแห่งชาติ จะได้รับความสะดวกในการบริการสาธารณสุขของภาครัฐมากขึ้น เพราะล่าสุด สำนักงานหลักประกันสุขภาพแห่งชาติ ร่วมกับ ธนาคารกรุงไทย พัฒนา “กระเป๋าตัง สุขภาพ” หรือ “Health Wallet” เพื่อให้ประชาชนเข้ารับบริการส่งเสริมสุขภาพและป้องกันโรคได้อย่างรวดเร็วและปลอดภัย เพียงดาวน์โหลดแอปพลิเคชันเป๋าตัง และเข้าไปที่เมนู Health Wallet เพื่อตรวจสอบสิทธิและเงื่อนไขการรับบริการ จองคิวล่วงหน้ากับหน่วยบริการ ค้นหาหน่วยบริการที่อยู่ใกล้หรือแจ้งเตือนนัดหมาย และอื่น ๆ ได้ง่ายและไม่เสียค่าใช้จ่าย โดยเริ่มนำร่องใช้งานในพื้นที่กรุงเทพมหานคร ตั้งแต่วันที่ 15 ต.ค. 63 และจะขยายไปจังหวัดอื่น ๆ ต่อไป
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันจันทร์ที่ 26 ตุลาคม 2563
รมช.ธรรมนัส มอบหนังสืออนุญาต ส.ป.ก.4-01 พร้อมลงตรวจพื้นที่ทับซ้อน แก้ไขปัญหาให้แก่เกษตรกร จ.พิษณุโลก
รมช.ธรรมนัส มอบหนังสืออนุญาต ส.ป.ก.4-01 พร้อมลงตรวจพื้นที่ทับซ้อน แก้ไขปัญหาให้แก่เกษตรกร จ.พิษณุโลก
ร้อยเอกธรรมนัสพรหมเผ่ารัฐมนตรีช่วยว่าการกระทรวงเกษตรและสหกรณ์เปิดเผยภายหลังเป็นประธานพิธีมอบหนังสืออนุญาตให้เข้าทำประโยชน์ในเขตปฏิรูปที่ดิน(ส.ป.ก.4-01)แก่พี่น้องเกษตรกร และลงตรวจพื้นที่ทับซ้อน ณ ห้องประชุมพลับพลาองค์การอุตสาหกรรมป่าไม้เขตพิษณุโลกตำบลแก่งโสภาอำเภอวังทองจังหวัดพิษณุโลกว่ากระทรวงเกษตรและสหกรณ์โดยสำนักงานการปฏิรูปที่ดินมีความมุ่งเน้นที่จะแก้ปัญหาเศรษฐกิจและสังคมด้วยการจัดการทรัพยากรที่ดินเพื่อกระจายการถือครองลดความเหลื่อมล้ำทางสังคมและการใช้ที่ดินให้เกิดประโยชน์สูงสุดโดยการจัดหาที่ดินและจัดที่ดินให้แก่เกษตรกรผู้ไร้ที่ดินทำกินหรือมีที่ดินเล็กน้อยไม่เพียงพอต่อการครองชีพตลอดจนการผลิตและการจำหน่ายให้เกิดผลดียิ่งขึ้น
สำหรับสำนักงานการปฏิรูปที่ดินจังหวัดพิษณุโลก(ส.ป.ก.พิษณุโลก)มีพระราชกฤษฎีกาประกาศเป็นเขตปฏิรูปที่ดิน612,724ไร่โดยมีพื้นที่ดำเนินการในเขตปฏิรูปที่ดินจังหวัดพิษณุโลกจำนวน8อำเภอเนื้อที่ประมาณ443,924ไร่และได้ดำเนินการจัดที่ดินให้เกษตรกรไปแล้วจำนวน27,944ราย42,110แปลงเนื้อที่415,149ไร่และในวันนี้ได้ทำการมอบหนังสืออนุญาตให้กับเกษตรกรในเขตปฏิรูปที่ดินอำเภอวังทองรวมจำนวน50ราย50แปลงเนื้อที่176–3–82ไร่เป็นแปลงเกษตรกรรมและแปลงชุมชน
จากนั้นได้ลงตรวจพื้นที่ทับซ้อนบริเวณพื้นที่ที่จำแนกออกจากป่าไม้ถาวรชื่อ“ป่าไม้หมายเลข4 (ลุ่มแม่น้ำวังทอง)”สำหรับพื้นที่ที่จำแนกออกจากป่าไม้ถาวรซึ่งอยู่นอกเขตป่าสงวนแห่งชาติเพื่อเป็นที่ทำกินของประชาชนและเพื่อใช้ประโยชน์อย่างอื่นเนื้อที่รวมประมาณ65,770ไร่ซึ่งคณะรัฐมนตรีได้มอบหมายให้คณะกรรมการจัดที่ดินแห่งชาติรับไปดำเนินการโดยมอบให้หน่วยงานที่เกี่ยวข้องรับไปดำเนินการ ซึ่งคณะกรรมการจัดที่ดินแห่งชาติได้มอบหมายให้หน่วยงานที่เกี่ยวข้องแล้วดังนี้1.เพื่อเป็นที่ทำกินของประชาชนและเพื่อใช้ประโยชน์อย่างอื่นเนื้อที่ประมาณ62,587ไร่โดยมอบให้กรมที่ดินเนื้อที่ประมาณ32,751ไร่และมอบให้ส.ป.ก.เนื้อที่ประมาณ29,836ไร่และ2.เพื่อเป็นป่าชุมชนจำนวน14แห่งเนื้อที่ประมาณ3,183ไร่ได้มอบให้กรมที่ดินรับไปดำเนินการเพื่อออกหนังสือสำคัญสำหรับที่หลวง(นสล.)เพื่อให้ประชาชนได้ใช้ประโยชน์ร่วมกัน
วันจันทร์ที่ 26 ตุลาคม 2563
นายกรัฐมนตรี ยืนยันสนับสนุนการแก้ไขรัฐธรรมนูญ โดยเสนอร่าง พ.ร.บ. ประชามติเข้ารัฐสภาสัปดาห์หน้า
พลเอก ประยุทธ์ จันทร์โอชา นายกรัฐมนตรี ยืนยันสนับสนุนการแก้ไขรัฐธรรมนูญ โดยเสนอร่าง พ.ร.บ. ประชามติเข้ารัฐสภาสัปดาห์หน้า
วันนี้ (26 ต.ค.63) เวลา 15.25 น. ณ ห้องประชุมสภาผู้แทนราษฎร อาคารรัฐสภา ชั้น 2 ถนนสามเสน แขวงถนนนครไชยศรี เขตดุสิต กรุงเทพฯ พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ยืนยันระหว่างการประชุมร่วมกันของรัฐสภา ครั้งที่ 1 (สมัยวิสามัญ) ว่าเมื่อวันอังคารที่ 6 ตุลาคม 2563 โดยได้เชิญหัวหน้าพรรคร่วมรัฐบาล เพื่อมาหารือร่วมกันว่า ควรจะเดินหน้าแก้ไขรัฐธรรมนูญในรัฐสภาอย่างไร ซึ่งได้แจ้งให้คณะรัฐมนตรีทราบแล้ว ว่าในเดือนพฤศจิกายนนี้ รัฐสภาจะพิจารณารัฐธรรมนูญ ซึ่งน่าจะเสร็จในวาระที่ 1 2 3 ในธันวาคมโดยประมาณ แต่ยังประกาศใช้ไม่ได้เพราะต้องรอลงประชามติก่อน โดยสัปดาห์หน้า รัฐบาลจะเสนอ(ร่าง) พ.ร.บ.ประชามติเข้าสภา เมื่อ (ร่าง) พ.ร.บ. เสร็จเมื่อใด ก็ต้องไปทำประชามติกันเมื่อนั้น แสดงให้เห็นว่านายกรัฐมนตรีและรัฐบาลให้ความสำคัญสนับสนุนในการแก้ไขรัฐธรรมนูญ
--------------------
กลุ่มประชาสัมพันธ์และเผยแพร่ สำนักโฆษก
วันจันทร์ที่ 26 ตุลาคม 2563
กระทรวงเกษตรฯ จับมือตลาดทิพย์นิมิตร เปิดพื้นที่จำหน่ายสินค้าเกษตร
กระทรวงเกษตรฯ จับมือตลาดทิพย์นิมิตร เปิดพื้นที่จำหน่ายสินค้าเกษตร จากเกษตรกรตรงถึงผู้ซื้อและผู้บริโภคในพื้นที่จังหวัดสมุทรปราการ
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยภายหลังการประชุมระหว่างกระทรวงเกษตรและสหกรณ์ และตลาดทิพย์นิมิตร เพื่อหารือแนวทางสนับสนุนการจำหน่ายสินค้าเกษตรผ่านช่องทางตลาดทิพย์นิมิตร ณ ห้องประชุมตลาดทิพย์นิมิตร อำเภอบางพลี จังหวัดสมุทรปราการ ว่า เนื่องจากสถานการณ์การแพร่ระบาดของโรคติดเชื้อไวรัสโคโรนา หรือโควิด - 19 ที่ส่งผลกระทบกับภาคเกษตรโดยตรง รัฐมนตรีว่าการกระทรวงเกษตรและสหกรณ์ (ดร.เฉลิมชัย ศรีอ่อน) ได้มีนโยบายการเปิดตลาดในพื้นที่ต่าง ๆ ของประเทศ เพื่อเป็นการช่วยเหลือผู้ผลิต ผู้ประกอบการ รวมถึงพี่น้องเกษตรกร ซึ่งทางตลาดทิพย์นิมิตรเองก็มีความพร้อมในด้านต่าง ๆ และจะเป็นส่วนสำคัญที่จะช่วยให้สินค้าเกษตรเข้าถึงผู้ซื้อและผู้บริโภคในพื้นที่จังหวัดสมุทรปราการ
"ต้องขอขอบคุณทุกหน่วยงานที่เกี่ยวข้องที่ช่วยกันผลักดัน ขับเคลื่อนโครงการให้เกิดผลเป็นรูปธรรม ซึ่งตรงตามนโยบายของกระทรวงเกษตรและสหกรณ์ ในเรื่องของตลาดนำการผลิต และในส่วนของแผนงานต่าง ๆ ที่จะดำเนินการต่อไป อย่างไรก็ตาม ได้มอบหมายให้กรมส่งเสริมการเกษตร กรมปศุสัตว์ กรมหม่อนไหม กรมประมง กรมการข้าว และกรมส่งเสริมสหกรณ์ เริ่มดำเนินการส่งรายชื่อเกษตรกรที่จะเข้าร่วมให้กับทางตลาดทิพย์นิมิตร ภายในวันที่ 28 - 30 ตุลาคมนี้ เพื่อให้สามารถเริ่มโครงการได้ในวันที่ 13 -17 พฤศจิกายน 2563 ซึ่งได้เน้นย้ำกับทั้ง 6 หน่วยงาน ในเรื่องของการคัดสรรและตรวจสอบคุณภาพของสินค้าที่กลุ่มเกษตรกรจะนำมาจำหน่ายภายในงานต้องได้มาตรฐาน" ดร.ทองเปลว กล่าว
นอกจากนี้ ยังได้หารือมาตราการช่วยเหลือผู้เข้าร่วมโครงการ โดยในระยะแรก โดยทางตลาดทิพย์นิมิตรจะฟรีในส่วนของกิจกรรมประชาสัมพันธ์ และคิดค่าน้ำและค่าไฟในราคาเหมาจ่าย วันละ 50 บาท ระหว่างวันที่ 13 - 17 พฤศจิกายน 2563 และหากผู้จำหน่ายสินค้ามีความสนใจขายสินค้าต่อจากระยะเวลากิจกรรม ทางตลาดจะไม่เก็บค่าเช่าเป็นระยะเวลา 3 เดือน ตั้งแต่วันที่ 13 พฤศจิกายน 2563 - 20 กุมภาพันธ์ 2564 และในระยะสุดทาย ทางตลาดจะลดค่าเช่าแผง 50% เป็นระยะเวลา 10 เดือน เริ่มตั้งแต่วันที่ 21 กุมภาพันธ์ - 31 ธันวาคม 2564
สำหรับกลุ่มเกษตรกรและสหกรณ์ที่มีความสนใจสามารถติดต่อขอรายละเอียดต่าง ๆ รวมถึงสมัครเข้าร่วมโครงการได้ที่กรมส่งเสริมการเกษตร กรมปศุสัตว์ กรมหม่อนไหม กรมประมง กรมการข้าว และกรมส่งเสริมสหกรณ์ ในพื้นที่ใกล้บ้านท่าน ตั้งแต่วันนี้เป็นต้นไป จนถึง 28 ตุลาคม 2563
วันจันทร์ที่ 26 ตุลาคม 2563
สธ.เผยภายในปี 64 มีหน่วยบริการปฐมภูมิทั่วประเทศ 2,500 หน่วย ดูแล 25 ล้านคน พร้อมหมอประจำบ้าน
กระทรวงสาธารณสุข เผยความคืบหน้าการดำเนินงานตาม พ.ร.บ.ระบบสุขภาพปฐมภูมิ พ.ศ. 2562 ปี 2563 มีหน่วยบริการขึ้นทะเบียนและเปิดให้บริการเพิ่มเป็น 1,991 หน่วย ในพื้นที่ 12 เขตสุขภาพทั่วประเทศ ตั้งเป้าภายในปี 2564 เพิ่มเป็น 2,500 หน่วยรวม กทม.
กระทรวงสาธารณสุข เผยความคืบหน้าการดำเนินงานตาม พ.ร.บ.ระบบสุขภาพปฐมภูมิ พ.ศ. 2562 ปี 2563 มีหน่วยบริการขึ้นทะเบียนและเปิดให้บริการเพิ่มเป็น 1,991 หน่วย ในพื้นที่ 12 เขตสุขภาพทั่วประเทศ ตั้งเป้าภายในปี 2564 เพิ่มเป็น 2,500 หน่วยรวม กทม. เพื่อเพิ่มการเข้าถึง เพิ่มความเท่าเทียม พร้อมติดอาวุธทางปัญญา ให้หมอประจำบ้าน เสริมทัพการทำงานดูแลสุขภาพองค์รวม ทุกกลุ่มวัย ตั้งแต่ตั้งครรภ์จนกระทั่งระยะท้ายของชีวิต
นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ภายหลังประชุมคณะกรรมการระบบสุขภาพปฐมภูมิ ครั้งที่ 4/2563 ว่า นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ในฐานะประธานกรรมการระบบสุขภาพปฐมภูมิ ได้ให้ความสำคัญการขับเคลื่อนระบบสุขภาพปฐมภูมิ ด้วยการยกระดับระบบสุขภาพปฐมภูมิให้เข้มแข็ง โดยคนไทยทุกคนจะต้องมีหมอ 3 คน เป็นหมอประจำตัว ประกอบด้วย หมอประจำบ้าน (อสม.) หมอสาธารณสุข(บุคลากรสาธารณสุขปฐมภูมิใน รพ.สต./เทศบาล/คลินิกอบอุ่น ฯลฯ) และหมอครอบครัว(แพทย์เวชศาสตร์ครอบครัว) และพัฒนาหน่วยบริการปฐมภูมิเพื่อรองรับระบบประกันสุขภาพถ้วนหน้า (30 บาท รักษาทุกที่) ให้ประชาชนสามารถเข้าถึงบริการทางการแพทย์ได้อย่างมีคุณภาพ ลดเหลื่อมล้ำของหน่วยบริการ
นายแพทย์เกียรติภูมิ กล่าวต่อว่า การดำเนินงานที่ผ่านมาปี 2563 มีหน่วยบริการปฐมภูมิและเครือข่ายหน่วยบริการปฐมภูมิใน 12 เขตสุขภาพ จำนวน 1,991 หน่วย ครอบคลุมประชาชน 19,626,529 คน คิดเป็นร้อยละ 29.26 ส่วนเป้าหมายปี 2564 จะมีหน่วยบริการปฐมภูมิและเครือข่ายหน่วยบริการปฐมภูมิตาม พ.ร.บ.ระบบสุขภาพปฐมภูมิฯ จำนวน 2,500 หน่วย ครอบคลุมประชาชน 25 ล้านคนได้รับการดูแล โดยแพทย์เวชศาสตร์ครอบครัวและคณะผู้ให้บริการสุขภาพปฐมภูมิ (หมอ 3 คน) นอกจากนี้ เพื่อเป็นการเพิ่มพูนความรู้ให้กับผู้ที่ผ่านการฝึกอบรมด้านสุขภาพ เช่น อาสาสมัครสาธารณสุข (อสม.) อาสาสมัครสาธารณสุขเรือนจำ (อสรจ.) ให้ได้รับการอบรมเพิ่มเติมระยะสั้นด้านสุขภาพปฐมภูมิของสำนักงานปลัดกระทรวงสาธารณสุข เพื่อให้เกิดความเชี่ยวชาญยิ่งขึ้นและทำหน้าที่สนับสนุนแพทย์เวชศาสตร์ครอบครัวและเจ้าหน้าที่สาธารณสุขในการดูแลสุขภาพประชาชน ที่จะทำให้การทำงานในหน่วยปฐมภูมิหรือการดูแลสุขภาพมีประสิทธิภาพครอบคลุมมากยิ่งขึ้น
******************************** 26 ตุลาคม 2563
****************************************
วันจันทร์ที่ 26 ตุลาคม 2563
​ครม. อนุมัติเพิ่มเงินค่าทำศพให้ผู้ประกันตน ม.40
วันพฤหัสบดีที่ 22 ตุลาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ครม. อนุมัติประโยชน์ทดแทนเงินค่าทำศพและเงินสงเคราะห์ ให้แก่แรงงานอิสระ หรือผู้ประกอบอาชีพอิสระที่ไม่มีนายจ้าง ฟรีแลนซ์ ที่เป็นผู้ประกันตนภาคสมัครใจตามมาตรา 40 ของ พ.ร.บ. ประกันสังคม โดยหากผู้ประกันตนที่จ่ายเงินสมทบเข้ากองทุนเดือนละ 70 บาท และเดือนละ 100 บาท เสียชีวิต จะได้เงินค่าทำศพเพิ่มขึ้นเป็น 25,000 บาท และเพิ่มเงินสงเคราะห์เป็น 8,000 บาท โดยต้องจ่ายเงินสมทบมาแล้วไม่น้อยกว่า 60 วัน ก่อนเดือนที่เสียชีวิต ส่วนผู้ประกันตนที่จ่ายเงินสมทบเข้ากองทุนเดือนละ 300 บาท จะได้รับเงินค่าทำศพเพิ่มขึ้นเป็น 50,000 บาท โดยต้องจ่ายเงินสมทบมาแล้วไม่น้อยกว่า 6 เดือน ภายใน 1 ปี ก่อนเดือนที่เสียชีวิต เพื่อสร้างหลักประกันให้กับผู้ประกันตนทุกคน
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันจันทร์ที่ 26 ตุลาคม 2563
รมช.ธรรมนัส เดินหน้ามอบที่ดินทำกิน จังหวัดกำแพงเพชร ยกระดับคุณภาพชีวิตพี่น้องเกษตรให้มีความมั่นคงและยั่งยืน
รมช.ธรรมนัส เดินหน้ามอบที่ดินทำกิน จังหวัดกำแพงเพชร ยกระดับคุณภาพชีวิตพี่น้องเกษตรให้มีความมั่นคงและยั่งยืน
ร้อยเอกธรรมนัสพรหมเผ่ารัฐมนตรีช่วยว่าการกระทรวงเกษตรและสหกรณ์เปิดเผยภายหลังเป็นประธานพิธีมอบหนังสืออนุญาตให้เข้าทำประโยชน์ในเขตปฏิรูปที่ดิน(ส.ป.ก.4-01)แก่พี่น้องเกษตรกร ณ องค์การบริหารส่วนตำบลนาบ่อคำอำเภอเมืองจังหวัดกำแพงเพชรว่ากระทรวงเกษตรและสหกรณ์โดยสำนักงานการปฏิรูปที่ดินมีความต้องการช่วยเหลือพี่น้องเกษตรกรที่ไร้ที่ดินทำกินหรือที่อยู่อาศัยให้มีที่ดินทำกินพร้อมสร้างแรงจูงใจในการประกอบอาชีพเกษตรกรรมและยกระดับคุณภาพชีวิตของเกษตรกรเพิ่มศักยภาพในพื้นที่เขตปฏิรูปที่ดินให้ใช้ประโยชน์ได้อย่างสูงสุดและพัฒนาคุณภาพชีวิตเกษตรกรให้มีความมั่นคงและยั่งยืน
ร้อยเอกธรรมนัสกล่าวว่าในวันนี้มีรวามยินดีที่ได้มามอบหนังสืออนุญาตให้เข้าทำประโยชน์ในเขตปฏิรูปที่ดิน(ส.ป.ก. 4-01)จำนวน500รายและยังได้ดำเนินงานตามนโยบายโครงการ1ชุนชน1แหล่งน้ำสร้างปี2563รับน้ำหน้าฝนปี2563ใช้แล้งปี2564ได้ดำเนินการขุดขยายสระเก็บน้ำสาธารณะจำนวน4แห่งปริมาณกักเก็บน้ำ128,900ลบม.ก่อสร้างฝายชะลอน้ำชั่วคราวจำนวน30แห่งสามารถกักเก็บน้ำได้รวม7,500ลบ.มพื้นที่ใช้ประโยชน์500ไร่
สำนักงานการปฏิรูปที่ดินจังหวัดกำแพงเพชรปัจจุบันได้มีการกำหนดเขตปฏิรูปที่ดินรวมทั้งสิ้น33โครงการครอบคลุมพื้นที่11อำเภอ73ตำบลมีเนื้อที่ตามประกาศพระราชกฏษฏีกา1,984,543ไร่เป็นพื้นที่กันออกสาธารณประโยชน์354,139ไร่ดำเนินการจัดที่ดินแล้ว1,543,307ไร่เกษตรกรได้ประโยชน์114,860รายคงเหลือพื้นที่ดำเนินการ81,098ไร่ในปีงบประมาณ2563สำนักงานการปฏิรูปที่ดินจังหวัดกำแพงเพชรได้ดำเนินการตามขั้นตอนกระบวนการจัดที่ดินให้กับเกษตรกรตามระเบียบหลักเกณฑ์ข้อกฎหมายและผ่านความเห็นชอบจากคณะกรรมการปฏิรูปที่ดินจังหวัดกำแพงเพชรจำนวน1,066ราย1,161แปลง9,314ไร่
วันจันทร์ที่ 26 ตุลาคม 2563
เดินหน้าคลายล็อกสิทธิบัตรทอง รักษาได้ทุกที่ ไม่ต้องมีใบส่งตัว
--
#ไทยคู่ฟ้า นายอนุชา บูรพชัยศรี โฆษกประจำสำนักนายกรัฐมนตรี เปิดเผยว่า นายกรัฐมนตรีมอบให้กระทรวงสาธารณสุขดำเนินการตามนโยบายของรัฐบาล เพื่อยกระดับ หรือคลายล็อกระบบสวัสดิการแห่งรัฐด้านสาธารณสุข สำหรับประชาชนผู้มีสิทธิหลักประกันสุขภาพแห่งชาติ (บัตรทอง) ดังนี้
.
1. ประชาชนสามารถรับการรักษาพยาบาลที่ใดก็ได้
โดยจะเริ่มทดลองกับประชาชนใน กทม. ให้สามารถไปรับบริการที่คลินิกชุมชนอบอุ่น และหน่วยบริการเฉพาะทางชุมชนอบอุ่นได้ทุกแห่ง ตั้งแต่วันที่ 1 พ.ย. 63 เป็นต้นไป
.
2. “ผู้ป่วยใน” ไม่ต้องใช้ใบส่งตัวอีกต่อไป หากผู้ป่วยไปรับบริการที่โรงพยาบาลที่มีศักยภาพแล้ว โรงพยาบาลวินิจฉัยว่าต้องแอดมิท หรือนอนรักษาตัวที่โรงพยาบาล ผู้ป่วยสามารถเข้ารับการรักษาพยาบาลได้ทันที โดยไม่ต้องกลับไปรับใบส่งตัวอีก
.
3. ประชาชนแจ้งย้ายหน่วยบริการเมื่อใด รักษาที่ใหม่ได้ทันที โดยไม่ต้องรอกระบวนการ 15 วัน อีกต่อไป
.
4. ผู้ป่วยที่เป็นโรคมะเร็งจะได้รับการรักษาในโรงพยาบาลที่มีศักยภาพและไม่แออัด โดยหน่วยบริการผู้วินิจฉัยจะส่งข้อมูลผู้ป่วยไปให้ สปสช. เพื่อประสานจัดหาโรงพยาบาลได้ทันที พร้อมทั้งบริการให้ยาเคมีบำบัดที่บ้าน และติดตามอาการและแนะนำการทานยาผ่านระบบสื่อสารทางไกล (Telehealth)
วันศุกร์ที่ 30 ตุลาคม 2563
​ทส.ประชุมคณะอนุกรรมการที่ดิน ครั้งที่ 2/2563
​ทส.ประชุมคณะอนุกรรมการที่ดิน ครั้งที่ 2/2563
ทส.ประชุมคณะอนุกรรมการที่ดิน ครั้งที่ 2/2563
วันนี้ (30 ต.ค. 63) เวลา 09.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานการประชุมคณะอนุกรรมการจัดหาที่ดิน ครั้งที่ 2/2563 โดยมีนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะอนุกรรมการเข้าร่วมประชุม ณ ห้องประชุม 202 กระทรวงทรัพยากรธรรมชาติและสิ่งแวดล้อม
รมว.ทส. ได้กล่าวเปิดการประชุม ขอให้คณะอนุกรรมการและเจ้าหน้าที่ทุกคนปฏิบัติงานด้วยความรวดเร็วและรอบคอบ เพราะการดำเนินงานในส่วนนี้ถือเป็นจุดเริ่มต้นสำคัญที่จะขยายผลไปยังส่วนอื่นต่อไป โดยที่ประชุมได้พิจารณาในเรื่อง ดังนี้
1.การพิจารณาพื้นที่เป้าหมายดำเนินการจัดที่ดินทำกินให้ชุมชนของ คทช.จังหวัด
2.กำหนดพื้นที่เป้าหมายที่จะดำเนินการจัดที่ดินทำกินให้ชุมชน ในปีงบประมาณ พ.ศ.2564 รวมถึงการขอปรับปรุงพื้นที่เป้าหมาย ปีงบประมาณ พ.ศ.2562 และกำหนดพื้นที่เป้าหมายเพิ่มเติม ปีงบประมาณ พ.ศ.2563 ของกรมทรัพยากรทางทะเลและชายฝั่ง
3.คทช.จังหวัดเสนอพื้นที่เป้าหมายดำเนินการในพื้นที่ป่าสงวนแห่งชาติ ท้องที่จังหวัดน่านและจังหวัดตาก
4.พื้นที่ป่าสงวนแห่งชาติในภาพรวมรายจังหวัดที่จะต้องนำมาดำเนินการจัดที่ดินทำกินให้ชุมชน
5.การแก้ไขปัญหาราษฎรอยู่อาศัยทำกินในพื้นที่ป่าตามพระราชบัญญัติป่าไม้ พ.ศ.2484
6.การแก้ไขปัญหาความเดือดร้อนให้ราษฎรผู้ยากไร้ไม่มีที่อยู่อาศัยและที่ดินทำกิน ในพื้นที่สวนป่าคอนสาร จังหวัดชัยภูมิ สวนป่าสมเด็จ จังหวัดกาฬสินธุ์ ป่าสงวนแห่งชาติที่อนุญาตให้มหาวิทยาลัยเทคโนโลยีสุรนารีใช้ประโยชน์ จังหวัดนครราชสีมา และป่าสงวนแห่งชาติ จังหวัดสุพรรณบุรี
วันศุกร์ที่ 30 ตุลาคม 2563
ธ.ก.ส. มอบโชคปีที่ 2 ให้กับเกษตรกรในโครงการออมเงินเพื่อลดภาระหนี้กับทวีโชค
ธ.ก.ส. มอบโชคพิเศษกับ “โครงการออมเงินเพื่อลดภาระหนี้กับทวีโชค” ให้เกษตรกรที่เข้าโครงการลดดอกเบี้ยเงินกู้และโครงการขยายเวลาชำระหนี้ที่ฝากเงินระหว่าง 1 สิงหาคม 2562 – 31 กรกฎาคม 2563 เพื่อสร้างภูมิคุ้มกันทางการเงินผ่านการออมเงินเสริมความมั่นคงในชีวิต
ธ.ก.ส. มอบโชคพิเศษกับ “โครงการออมเงินเพื่อลดภาระหนี้กับทวีโชค” ให้เกษตรกรที่เข้าโครงการลดดอกเบี้ยเงินกู้และโครงการขยายเวลาชำระหนี้ที่ฝากเงินระหว่าง 1 สิงหาคม 2562 – 31 กรกฎาคม 2563 เพื่อสร้างภูมิคุ้มกันทางการเงินผ่านการออมเงินเสริมความมั่นคงในชีวิตเมื่อสิ้นสุดโครงการฯ มีเกษตรกรผู้ร่วมโครงการกว่า 2.2 ล้านราย รวมเงินออมกว่า 41,066 ล้านบาท จับรางวัลในโอกาสวันสถาปนา ธ.ก.ส. ครบรอบ 54 ปี วันที่ 2 พฤศจิกายนนี้ มูลค่ากว่า 5 ล้านบาท
นายสุรชัย รัศมี รองผู้จัดการ รักษาการแทนผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามที่รัฐบาลได้มีนโยบายสนับสนุนมาตรการปฏิรูปภาคการเกษตร ตามแนวทางเกษตรประชารัฐ ซึ่ง ธ.ก.ส. ได้สนับสนุนนโยบายดังกล่าวผ่านการจัดทำโครงการลดดอกเบี้ยเงินกู้และโครงการขยายเวลาชำระหนี้ให้แก่เกษตรกรลูกค้า เพื่อให้เกษตรกรได้มีโอกาสฟื้นฟูการประกอบอาชีพโดยการปรับเปลี่ยนและพัฒนาการผลิตที่นำไปสู่การสร้างอาชีพและรายได้ที่มั่นคงและยังได้จัดทำโครงการออมเงินเพื่อลดภาระหนี้กับทวีโชค โดยสนับสนุนให้เกษตรกรนำรายได้ส่วนเหลือจากค่าใช้จ่ายในครัวเรือนมาออมไว้ในโครงการฯ เพื่อเป็นการสร้างภูมิคุ้มกันทางการเงินผ่านการออมเงินที่นำไปสู่ความมั่นคงและมีรายได้เพียงพอที่จะชำระหนี้เมื่อสิ้นสุดโครงการลดดอกเบี้ยเงินกู้และโครงการขยายระยะเวลาชำระหนี้ โดยดำเนินโครงการตั้งแต่วันที่ 1 สิงหาคม 2561 – 31 กรกฎาคม 2564 เป็นระยะเวลา 3 ปี
นอกจากเกษตรกรที่เข้าร่วมโครงการจะได้รับดอกเบี้ยเงินฝาก ได้รับสิทธิ์จับรางวัลระดับจังหวัดปีละ 2 ครั้ง และระดับประเทศปีละ 1 ครั้งแล้ว เมื่อออมเงินเพิ่มสะสมทุก ๆ 1,000 บาท และคงเงินไว้ในบัญชีติดต่อกันตั้งแต่ 6 เดือนขึ้นไปของแต่ละรอบดำเนินการ จะได้รับสิทธ์จับรางวัลในรอบพิเศษทันทีอีกจำนวน 1 สิทธิ์ โดยแบ่งเป็น 3 รอบ ได้แก่ รอบที่ 1 ตั้งแต่วันที่ 1 สิงหาคม 2561 – 31 กรกฎาคม 2562 รอบที่ 2 ตั้งแต่วันที่ 1 สิงหาคม 2562 – 31 กรกฎาคม 2563 และรอบที่ 3 ตั้งแต่วันที่ 1 สิงหาคม 2563 – 31 กรกฎาคม 2564 ซึ่งมีลูกค้าที่เข้าร่วมโครงการฯ กว่า 2.2 ล้านราย รวมเงินออมกว่า 41,066 ล้านบาท
สำหรับปี 2563 จะเป็นการมอบโชคในรอบที่ 2 จะมีการจัดงานจับรางวัลในวันที่ 2 พฤศจิกายน 2563 ในช่วงวันสถาปนาครบรอบ 54 ปี ธ.ก.ส. โดยมีผู้เข้าเกณฑ์และได้รับสิทธิ์จับรางวัลจำนวน 381,888 ราย รวมจำนวนเงินออมกว่า 6,900 ล้านบาท และสิทธิ์ที่ร่วมลุ้นโชคกว่า 6.9 ล้านสิทธิ์ ซึ่งของรางวัลในครั้งนี้ประกอบด้วย รางวัลทองคำแท่ง น้ำหนัก 10 บาท จำนวน 10 รางวัล และรางวัลทองรูปพรรณ น้ำหนัก 1 บาท จำนวน 100 รางวัล รวมทั้งสิ้น 110 รางวัล มูลค่ากว่า 5 ล้านบาท
วันศุกร์ที่ 30 ตุลาคม 2563
‘รมช.ประภัตร’ติดตามงานส่งเสริมอาชีพเกษตรกรจ.ขอนแก่น
‘รมช.ประภัตร’ติดตามงานส่งเสริมอาชีพเกษตรกรจ.ขอนแก่นสร้างรายได้ลดรายจ่ายตั้งเป้า25,000ครัวเรือนมุ่งยกระดับขอนแก่นเป็นจังหวัดต้นแบบด้านการเกษตร
วันนี้(30ต.ค.63)นายประภัตรโพธสุธนรัฐมนตรีช่วยว่าการกระทรวงเกษตรและสหกรณ์กล่าวในโอกาสเป็นประธานการประชุมติดตามความก้าวหน้าการขับเคลื่อนไทยไปด้วยกันระดับพื้นที่จังหวัดขอนแก่นร่วมกับนายสมศักดิ์จังตระกุลผู้ว่าราชการจังหวัดขอนแก่นหัวหน้าส่วนราชการในสังกัดกระทรวงเกษตรและสหกรณ์หน่วยงานที่เกี่ยวข้องนายอำเภอเกษตรอำเภอณห้องประชุมแก่นเมืองศาลากลางจังหวัดขอนแก่นอ.เมืองจ.ขอนแก่นว่าตามที่พล.อ.ประยุทธ์จันทร์โอชานายกรัฐมนตรีมีคำสั่งแต่งตั้งคณะกรรมการขับเคลื่อนไทยไปด้วยกันซึ่งตนรับผิดชอบในระดับพื้นที่จ.ขอนแก่นและจ.ร้อยเอ็ดและได้มีการประชุมร่วมกันพร้อมทั้งลงพื้นที่ตรวจราชการเมื่อวันที่7 – 8ตุลาคมที่ผ่านมาและได้มอบนโยบายเกี่ยวกับอาชีพที่ส่งเสริมรายได้ให้เกษตรกรในพื้นที่6อาชีพได้แก่1)เลี้ยงสัตว์เช่นวัวแพะแกะไก่หมูและกระบือ 2)ปลูกถั่วเขียว3 )ปลูกขิง 4)ปลูกหญ้าเนเปียร์(หญ้าอาหารสัตว์) ข้าวโพด มันสำปะหลัง5)ปลูกแหนแดง และ6)เลี้ยงจิ้งหรีดนั้น
นายประภัตรกล่าวเพิ่มเติมว่าที่ประชุมได้รายงานความก้าวหน้าในการส่งเสริมอาชีพแต่ละด้านซึ่งมีความคืบหน้าเป็นที่น่าพอใจอาทิโครงการส่งเสริมการเลี้ยงสัตว์และกิจการที่เกี่ยวเนื่องฯมีกลุ่มที่ยื่นใบสมัครเข้าร่วมโครงการจำนวน145กลุ่มได้รับการเห็นชอบแผนธุรกิจแล้ว35กลุ่มวงเงินสินเชื่อธุรกิจรวม96.7ล้านบาทโคเนื้อ32กลุ่มวงเงินสินเชื่อธุรกิจ90.9ล้านบาทแพะ2กลุ่ม วงเงินสินเชื่อธุรกิจ4.8ล้านบาทไก่เนื้อ1กลุ่มวงเงินสินเชื่อธุรกิจ1.0ล้านบาทได้รับอนุมัติสินเชื่อธุรกิจแล้วรวม5กลุ่มวงเงินสินเชื่อธุรกิจ 17ล้านบาท,ปลูกขิงมีพื้นที่ปลูกทั้งหมด11.5ไร่ผลผลิตรวม5.75ตันโดยส่งเสริมสนับสนุนการรวมกลุ่มเกษตรกรเพื่อกำหนดราคาและวางแผนการผลิตกับผู้รับซื้อผลผลิตคัดเลือกพื้นที่การผลิตให้เหมาะสมกับการผลิตขิงการให้ความรู้เกษตรกรในการผลิตขิงเชื่อมโยงเกษตรกรกับผู้รับซื้อในการรับซื้อผลผลิต,ปลูกหญ้าเนเปียร์(หญ้าอาหารสัตว์)ศูนย์วิจัยและพัฒนามาตรฐานอาหารสัตว์เคี้ยวเอื้องติดตามตรวจเยี่ยมพร้อมให้คำแนะนำด้านการปลูกการจัดการแปลงการบำรุงรักษาและบริการวิเคราะห์คุณค่าทางโภชนาของพืชอาหารสัตว์และปลูกแหนแดงดำเนินการเพาะเลี้ยงและขยายพันธุ์แหนแดงใน26อำเภอเพื่อเตรียมสถานที่เพาะเลี้ยงและขยายพันธุ์แหนแดงในศูนย์เรียนรู้การเพิ่มประสิทธิภาพการผลิตสินค้าเกษตร(ศพก.)เพื่อเป็นจุดเรียนรู้และสาธิตการเพาะเลี้ยงแหนแดงให้กับเกษตรกรในพื้นที่ เป็นต้น
“เกษตรกรจังหวัดขอนแก่นมีทั้งหมด250,000ครัวเรือนต้องส่งเสริมให้ได้10%หรือประมาณ25,000ครัวเรือนเน้นพื้นที่ที่ลำบากเพื่อให้เกษตรกรมีโอกาสเข้าถึงแหล่งเงินทุนโดยต้องช่วยเหลือเกษตรกรให้มีรายได้ในระยะสั้นเพื่อลดรายจ่ายภายใน4เดือนผ่านโครงการเสริมสร้างรายได้ให้แก่เกษตรกรในช่วงฤดูแล้งปี2563/2564ที่ทางกระทรวงเกษตรฯเตรียมนำเสนอครม. อาทิการปลูกพืชใช้น้ำน้อย(ข้าวโพดเลี้ยงสัตว์ถั่วเขียว)การสนับสนุนการแปรรูปสินค้าเกษตรการส่งเสริมการเลี้ยงปลาดุก(ปลาตะเพียนขาว)การปลูกพืชอาหารสัตว์ และการเลี้ยงไก่พื้นเมือง(ไก่พื้นเมือง,เป็ดไข่,เป็ดเทศ)พร้อมกันนี้มอบหมายให้หน่วยงานต่างๆสำรวจพื้นที่การเกษตรที่เหมาะสมเพื่อเข้าไปสนับสนุนเกษตรกรให้มีรายได้ตลอดจนมุ่งส่งเสริมและพัฒนาให้จ.ขอนแก่นเป็นพื้นที่นำร่องในโครงการต่างๆที่สำคัญด้านการเกษตรเพื่อเป็นต้นแบบของประเทศต่อไป”นายประภัตรกล่าว
วันศุกร์ที่ 30 ตุลาคม 2563
’สุชาติ’ มอบ ที่ปรึกษารัฐมนตรีฯ ลุยราชบุรี สร้างหลักประกันทางสังคมแรงงานนอกระบบ
รัฐมนตรีสุชาติ ชมกลิ่น มอบ ที่ปรึกษารัฐมนตรีฯ ลงพื้นที่จังหวัดราชบุรี ประชุมมอบนโยบายติดตามผลการปฏิบัติราชการกระทรวงแรงงาน พร้อมเยี่ยมกลุ่มอาชีพเสริมสร้างหลักประกันทางสังคมแก่แรงงานนอกระบบ
เมื่อวันที่ 30 ตุลาคม 2563 นายสุชาติ ชมกลิ่น รัฐมนตรีว่าการกระทรวงแรงงาน มอบหมาย นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน เป็นประธานการประชุมหัวหน้าส่วนราชการสังกัดกระทรวงแรงงานจังหวัดราชบุรีเพื่อมอบนโยบายและแนวทางการปฏิบัติราชการกระทรวงแรงงานของรัฐมนตรีว่าการกระทรวงแรงงาน ณ ห้องประชุม H 201 สถาบันพัฒนาฝีมือแรงงาน 4 ราชบุรี อำเภอเมืองราชบุรี จังหวัดราชบุรี โดยมี นางเธียรรัตน์ นะวะมะวัฒน์ คณะที่ปรึกษารัฐมนตรีว่าการกระทรวงแรงงาน พร้อมด้วย หัวหน้าส่วนราชการสังกัดกระทรวงแรงงานจังหวัดราชบุรี เข้าร่วมในครั้งนี้ด้วย โดยที่ปรึกษารัฐมนตรีฯ กล่าวว่าท่านรัฐมนตรีสุชาติ ชมกลิ่น ได้มอบหมายให้ดิฉัน และคณะที่ปรึกษาฯ ลงพื้นที่จังหวัดราชบุรีในวันนี้ เพื่อมาติดตามผลการปฏิบัติราชการของกระทรวงแรงงาน พร้อมทั้ง รับฟังปัญหาต่าง ๆ ซึ่งรัฐบาลภายใต้การนำของ พล.อ.ประยุทธ์ จันทร์โอชา นายกรัฐมนตรี ได้ให้ความสำคัญการแก้ไขปัญหาความเดือดร้อนของผู้ใช้แรงงาน นายจ้าง และประชาชนทั่วไป ตลอดจนการเสริมสร้างหลักประกันทางสังคมแก่แรงงานนอกระบบ
นางธิวัลรัตน์ ยังได้กล่าวมอบนโยบายในประเด็นการแก้ปัญหาในแนวทางที่ยั่งยืน โดยการสนับสนุนการจ้างงาน ออกกฎหมายการส่งเสริมและพัฒนาคุณภาพชีวิตแรงงานนอกระบบ ส่งเสริมแรงงานสัมพันธ์
สร้างแรงจูงใจในการจ้างงาน โดยการยกระดับทักษะฝีมือแรงงานให้ได้มาตรฐานสากล มีมาตรการสินเชื่อ
เพื่อส่งเสริมการจ้างงาน และการส่งเสริมด้านความปลอดภัยในการทำงาน ส่งเสริมโครงการประกันสังคมทั่วไทย
สู่แรงงานภาคอิสระ การสมัครเป็นผู้ประกันตนมาตรา 40 ติดตามผลการดำเนินงานโครงการส่งเสริมการจ้างงานใหม่สำหรับผู้จบการศึกษาใหม่โดยภาครัฐและภาคเอกชน (Co - Payment)
“ขอให้ร่วมกันทำงาน ติดตามสถานการณ์ด้านแรงงานอย่างใกล้ชิด ขอให้แรงงานจังหวัดในฐานะผู้แทนกระทรวงระดับภูมิภาคทำหน้าที่เป็นศูนย์กลางจัดทำแผนปฏิบัติการ การจัดทำข้อมูลแรงงานในระดับจังหวัด การบูรณาการทำงานกับหน่วยงานในจังหวัดและภาคีเครือข่าย รวมทั้งอาสาสมัครแรงงาน (อสร.) ซึ่งเป็นตัวเชื่อมประสานการให้บริการของกระทรวงแรงงานสู่ชุมชน” นางธิวัลรัตน์ กล่าวในท้ายสุด
จากนั้นในช่วงบ่าย ที่ปรึกษารัฐมนตรีฯ และคณะ ยังได้ติดตามผลการดำเนินงานตามนโยบายมาตรการส่งเสริม คุ้มครอง พัฒนา และสร้างหลักประกันทางสังคมแรงงานนอกระบบ จำนวน 2 แห่ง คือ กลุ่มหัตถกรรมทอเสื่อกก หมู่ที่ 4 ตำบลดอนกระเบื้อง อำเภอโพธาราม และวิสาหกิจชุมชนกลุ่มแม่บ้านหัวสระพัฒนา ตั้งอยู่เลขที่ 31/24 หมู่ที่ 5 ตำบลเบิกไพร อำเภอบ้านโป่ง จังหวัดราชบุรี
วันศุกร์ที่ 30 ตุลาคม 2563
รองนายกรัฐมนตรี เป็นประธานการประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ ๖/๒๕๖๓
รองนายกรัฐมนตรี เป็นประธานการประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ ๖/๒๕๖๓
วันที่ ๓๐ ตุลาคม ๒๕๖๓ เวลา ๑๐.๐๐ น. นายวิษณุ เครืองาม รองนายกรัฐมนตรี เป็นประธานการประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ ๖/๒๕๖๓ โดยมี นายอิทธิพล คุณปลื้ม รัฐมนตรีว่าการกระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม นายธนกร ศรีสุขใส ผู้จัดการกองทุนพัฒนาสื่อปลอดภัยและสร้างสรรค์ กรรมการ ผู้ทรงคุณวุฒิ และผู้แทนหน่วยงานที่เกี่ยวข้อง เข้าร่วมประชุม ณ ห้องประชุม ๓๐๑ ตึกบัญชาการ ทำเนียบรัฐบาล